તેમણે જણાવ્યુ હતું કે, એ તો તેમનો નજીવો અને ક્ષણિક રોષ હતો, બાકી તેઓ પક્ષ સાથે જ છે. ઉલ્લેખનીય છે કે, બનાસકાંઠામાં લીલાધર વાઘેલાએ ભાજપ પાસેથી પુત્ર માટે ટિકિટ માગી હતી. જો કે, ભાજપે લીલાધર વાઘેલાના પુત્રને ટિકિટ ન આપતા લીલાધર નારાજ થયા હતા અને પાર્ટીમાંથી રાજીનામું આપવાની ધમકી આપી હતી. તે બાદ અમિત શાહને રજૂઆત કરવા પણ પહોંચ્યા હતા. પરંતુ હવે લીલાધર વાઘેલા પોતાના નિવેદન પરથી ફરી ગયા છે. તેમણે કહ્યું હતું કે, તે સમયે તેઓ આવેશમાં આવીને આવું બોલી ગયા હતા.